	[image: Mali grb Srbije A4.JPG]
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00802/2014-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609,  испуњава прописане стандарде за акредитацију студијског програма  Основне академске студије - ДИПЛОМАТИЈА И БЕЗБЕДНОСТ у оквиру поља друштвено-хуманистичких наука и то за 100 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА “АКАДЕМИЈА ЗА ДИПЛОМАТИЈУ И БЕЗБЕДНОСТ“, са седиштем  Травничка 2, БЕОГРАД, је дана 10.02.2014. године поднела захтев за трансформацију у факултет УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ и за акредитацију студијског програма основне академске студије - ДИПЛОМАТИЈА И БЕЗБЕДНОСТ у оквиру поља друштвено-хуманистичких наука под бројем 612-00-00802/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ и предлог одлуке, достављени су Комисији за акредитацију и проверу квалитета. Комисија за акредитацију и проверу квалитета установила је да постоје пропусти у документацији везани за Стандарде 5 и 9 и упутила је установи Акт упозорења.
После достављања документације о отклањању уочених недостатака из Акта упозорења, Комисија за акредитацију и проверу квалитета је установила да је установа УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ отклонила поменуте недостатке из Акта упозорења и да испуњава прописане стандарде у погледу квалитета студијског програма основне академске студије - ДИПЛОМАТИЈА И БЕЗБЕДНОСТ.
Основни квантитативни подаци о програму  су:
                                             
1. Број наставника на студијском програму 25
(19 с пуним радним временом, 6 по уговору)
      Број сарадника 0 
2. Трајање програма 3 године
3. Број ЕСПБ бодова 180
4. Број студената за упис у прву годину  100
5. Укупно часова предавања недељно 38
6. Укупно часова вежби недељно  69
7. Просечно оптерећење наставника 2.91
8. Просечно оптерећење сарадника 0
9. Наставници ангажовани с пуним радним временом држе 85.91% наставе
10. Академско-општеобразовни 14.14% 
Теоријско-методолошки 20.20% 
Научно-стручни 35.86% 
Стручно-апликативни 29.80% 
11. Проценат изборности 20%
12. Простор 1500 м2
13. Број библиотечких јединица 157

Студијски програм садржи све законом предвиђене елементе. Одбраном завршног рада студент стиче 180 ЕСПБ бодова. Програм је прихваћен 7.2.2014. године од стране Наставно научног већа и 14.2.2014. године од стране Сената Универзитета Унион-Никола Програм припада пољу друштвено-хуманистичких наука и области политичке науке. Стручни назив који се стиче савладавањем студијског програма је политиколог, а у додатку дипломе се може додати ближа одредница - за дипломатију и безбедност. 

Студенти на студијском програму стичу компетенције потребне за рад у државној администрацији до најодговорнијих управљачких позиција. То су конзуларна представништва, министарство иностраних послова као и цивилни сектор. Сврха је коректно дефинисана и у потпуности је у складу са програмским документима и општим актима установе. Циљеви укључују стицање компетенција и јасно су формулисани кроз назначену конкретизацију. Побројани су и у потпуности су у складу са задацима установе. Јасно је наведено која ће општа и предметно-специфична знања и способности студенти стећи завршетком студијског програма у области политичких наука, као и различите вештине у дипломатији и безбедности. 

      Распоред предмета по семестрима је приложен кроз структуру елабората по свим траженим критеријумима, од фонда часова предавања, вежби и додатне наставе уз наведен статус предмета, до броја ЕСПБ и јединствено одређених шифара предмета. Структура курикулума приказана је табеларно. Увидом у књигу предмета хиперлинкови повезују предмете са силабусима у којима су до детаља наведени сви потребни подаци дефинисани кроз циљеве и очекиване исходе. У силабусима су прецизно наведени услови под којима студенти могу похађати наставу из одређеног предмета, садржај и препоручена литература уз методе извођења наставе и начине провере знања са максималним могућим бодовима кроз све сегменте оцењивања.
      У курикулуму су академско-образовни предмети заступљени са 14.14%, теоријско-методолошки са 20.20%, научно-стручни са 35.86% и стручно-апликативни са 29.80%, што је у складу са препорукама стандарда. Проценат изборности је на доњој граници и износи 20%. Број часова активне наставе на првој години студија износи 19.5 часова недељно, што је испод законског минимума од 20 часова. Налаже се установи да у року од три месеца отклони овај недостатак и о томе извести Комисију. На другој и трећој години број часова активне наставе износи 20 часова недељно. 

       Програм заокружује у једну образовну целину на свеобухватан начин стручна сазнања из дипломатије и безбедности и усклађен је програмима сличних факултета са простора Европске уније. Међусобна повезаност и усклађеност студијског програма основних академских студија Дипломатија и безбедност са студијским програмима мастер академских студија  Корпоративна безбедност и Дипломатија и безбедност је постигнута.

       На студијски програм првог степена Дипломатија и безбедност предвиђен је упис 100 студената на прву годину, али у досадашњем раду се максималан број студената за који је установа акредитована није ни у једној години уписао, што је потребно додатно унапредити. Упис се врши у потпуности у складу са расположивим могућностима установе.
       При упису се полаже тест опште информисаности који је усклађен са карактером студијског програма, али који није елиминаторног карактера већ омогућава добијање прецизне ранг листе пријављених студената.

       Полагањем испита стиче се тачно одређен број ЕСПБ бодова за сваки  испит. Силабуси садрже сегмент из кога се закључује да сваки предмет има тачно утврђен број ЕСПБ бодова, одређен по критеријуму оптерећења студената по јединствено одређеној методологији. Оцењивање успешности студената врши се непрекидним праћењем њиховог рада и евидентирањем резултата. Студенти су обавезни да присуствују и активно учествују у свим видовима наставе. Испуњавањем предиспитних обавеза добија се 40 поена. На завршном испиту добија се 60 поена. Сви предмети у силабусима садрже тачно дефинисано колико који сегмент испита носи поена, из чега се изводи коначна оцена за сваки испит.

       На студијском програму ангажован је довољан број наставника да се покрије укупан број часова наставе. Просечно недељно оптерећење наставника по овом студијском програму износи 2.91 часова. Максимално оптерећење по наставнику на студијском предмету износи 8, а минимално 1 час недељно. 
     Проценат часова предавања који изводе наставници ангажовани с пуним радним временом износи 88,69. Процентуално 72% наставника има стечен научни назив доктора наука, а остало су наставници страних језика и вештина.
Кроз књигу наставника достављени су документи појединачно за сваког наставника. Настaвни процес реализује наставно особље које сачињавају искључиво наставници, што није у супротности са стандардима али дугорочно није одрживо јер спречава развој научног подмлатка. Препоручује се установи да у наредном периоду за извођење вежби ангажује сараднике. Сви наставници имају звања предвиђена законом, а избори су извршени од стране Сената Универзитета „Унион-Никола Тесла“. 
Квалификације наставног особља у књизи наставника нису у свим случајевима адекватно документоване. Репрезентативне референце у књизи наставника представљају објављене радове у научним и стручним часописима са прецизним библиографским подацима, као и објављене књиге, са именом издавача и местом и годином објављивања. Препоручује се факултету да уреди књигу наставника у складу са наведеним упутством и да је начини доступном студентима и јавности објављивањем на сајту.
Укупнан број наставника ангажованих с пуним радним временом износи 19. Од 6 наставника ангажованих с непуним радним временом, уговори и сагласност матичне установе достављени су за 5 наставника, а за једног је достављен доказ о подељеном радном времену. 
Величина група је усклађена са Допуном стандарда за акредитацију студијских програма у оквиру поља друштвено-хуманистичких наука.

Установа поседује у потпуности одговарајући простор и опрему за извођење образовног процеса. Уколико би број студената био увећан до максимално дозвољеног квалитет просторно техничких услова за обављање наставе не би био значајно нарушен. Факултет за дипломатију и безбедност поседује 1500 м2 наменског простора, електричну инсталацију са електричном мрежом од око 300 прикључака, рачунарску мрежу са довољним бројем прикључака везаних на Интернет, учионички простор са преко 600 седишта, савремену рачунарску лабораторију, библиотеку са читаоницом и амфитеатар са близу 300 места. У установи постоји веома висок степен техничке опремљености средствима потребним за савремено извођење наставе.

У библиотеци постоји велики број књига неопходних за извођење наставе на овом студијском програму који се стално обнавља и унапређује. Велики број књига доступних у електронском облику додатно обогаћује књижни фонд на овом студијском програму.
На институцији постоје највећи део уџбеника потребних за извођење наставе. Наставни кадар ради на новим уџбеницима који ће ојачати издавачку делатност факултета и додатно олакшати фокусирање студената на кључне и свеобухватне развоје појединих наставних јединица на студијском програму.

Квалитет студијског програма се редовно прати и унапређује кроз периодичну спољашњу и унутрашњу проверу. На основу резултата провере предузимају се мере за унапређење квалитета у погледу курикулума предмета, саме наставе, наставног особља, оцењивања студената, уџбеника и литературе.
Постоје апсолутно прихватљиви методи за утврђивање учешћа студената у свим деловима процеса наставе и контроле квалитета њеног извођења. 


[bookmark: _GoBack]Kомисија за акредитацију и проверу квалитета, утврдила је да високошколска установа УНИВЕРЗИТЕТ "УНИОН-НИКОЛА ТЕСЛА"-ФАКУЛТЕТ ЗА ДИПЛОМАТИЈУ И БЕЗБЕДНОСТ  за студијски програм  Основне академске студије - ДИПЛОМАТИЈА И БЕЗБЕДНОСТ  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ДИПЛОМАТИЈУ И БЕЗБЕДНОСТ са седиштем Травничка 2, БЕОГРАД, ПИБ: 104408263, Матични број: 17645609, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ДИПЛОМАТИЈА И БЕЗБЕДНОСТ у оквиру поља друштвено-хуманистичких наука и то за 100 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

